b"\n_START_ARTICLE_\nSanta Agn\xc3\xa8s de Poitiers\n_START_SECTION_\nBiografia\n_START_PARAGRAPH_\nNom\xc3\xa9s coneixem la seva vida a partir del moment que \xc3\xa9s nomenada abadessa; sembla que abans havia estat dama de companyia de la reina Radegunda. L'any 552, el rei merovingi Clotari I feu construir el monestir de Nostra Senyora a Poitiers, que esdevindria de la Santa Creu quan la seva esposa Radegunda va aconseguir una rel\xc3\xadquia de la Vera Creu de l'emperador Just\xc3\xad II de Bizanci, cap al 567. Radegunda no en va voler ser l'abadessa i va deixar el c\xc3\xa0rrec a Agn\xc3\xa8s de Poitiers._NEWLINE_Va ser la primera abadia femenina de la G\xc3\xa0l\xc2\xb7lia i Agn\xc3\xa8s va adoptar com a regla la de Cesari d'Arle. El monestir es f\xc3\xa9u conegut per la pres\xc3\xa8ncia de la reina i per la de Venanci Fortunat, llavors bisbe de Poitiers, que va esdevenir el director espiritual de Radegunda i n'escrigu\xc3\xa9 la biografia."